钦定古今图书集成/历象汇编/乾象典/第082卷 > 春雨二首 李建勋
## 钦定古今图书集成/历象汇编/乾象典/第082卷 > 春雨二首 李建勋

春霖未免妨游赏，唯到诗家自有情。花径不通新草
合，兰舟初动曲池平。净缘高树莓苔色，饥集虚廊燕
雀声。闲忆昔年为客处，闷留山馆阻行行。

二

萧萧春雨密还疏，景象三时固不如。寒入远林莺翅
重，暖抽新麦土膏虚。细濛台榭微兼日，潜涨涟漪欲
动鱼。唯称乖慵多睡者，掩门中酒览闲书。